APSTIPRINĀTI

ar Valkas novada pašvaldības domes

2023.gada 30.marta sēdes lēmumu Nr.96

(protokols Nr.6, 40.§)

**Valkas novada pašvaldībai piederošā Tirdzniecības namiņa pie Zāģezera**

**Valkas pilsētā**

**nomas tiesību**

**IZSOLES NOTEIKUMI**

**I Vispārīgie jautājumi**

1. Izsoles noteikumi nosaka kārtību, kādā tiek organizēta Valkas novada pašvaldības (turpmāk tekstā - Pašvaldība) nomas tiesību izsole uz nomas objektu “Tirdzniecības namiņš pie Zāģezera”, saskaņā ar Ministru kabineta noteikumiem Nr. 97 “Publiskas personas mantas iznomāšanas noteikumi”.
2. **Izsoles organizētājs:** Pašvaldības īpašuma privatizācijas un atsavināšanas komisija (turpmāk tekstā - Komisija).
3. **Izsoles vieta un laiks:** Beverīnas iela 3, Valka, Valkas novads, LV-4701, Valkas novada pašvaldības 2.stāva zālē, 2023.gada 28.aprīlī plkst. 11:00.
4. **Izsoles veids:** rakstiska izsole ar augšupejošu soli.
5. **Izsoles objekts:** “Tirdzniecības namiņš” Valkas pilsētas teritorijā pie Zāģezera ar tam pieguļošo zemes vienības ar kadastra apzīmējumu 9401 007 0312 daļu 9m2 platībā. Nomas termiņš 15.05.2023. līdz 15.09.2023.
6. **Nomas objekta maksā nav iekļauta atļaujas ielu tirdzniecības veikšanai apmaksa.**
7. **Papildus nomas maksai ir maksājama maksa par elektrības patēriņu, atbilstoši skaitītāja rādījumiem, kā arī pašvaldības nodeva par ielu tirdzniecību, kas tiks aprēķināta atsevišķi izsniedzot tirdzniecības atļauju, atkarībā no ielu tirdzniecības veida.**
8. Izsoles objekta **apskate individuālā kārtībā, sīkāka informācija** pa tālruni: +371 25744199.
9. **Nosacītā sākumcena, reģistrācijas maksa un izsoles soļi:**
	1. sākotnējo nosacīto izsoles cenu – 20,00 EUR (divdesmit *euro*, 00 *centi*) mēnesī bez pievienotās vērtības nodokļa;
	2. reģistrācijas maksa: 20,00 EUR (divdesmit euro 00 centi);
	3. izsoles solis: 10.00 EUR (desmit euro 00 centi).
10. Reģistrācijas maksa jāieskaita Pašvaldības norēķinu kontā AS „SEB banka", bankas kods: UNLALV2X, konts: LV16 UNLA 0050 0142 8313 4. **Maksājuma mērķī attiecīgi norādot: “Reģistrācijas maksa par dalību nomas tiesību izsolē uz “Tirdzniecības namiņa pie Zāģezera" nomu”.**

**II Izsoles priekšnoteikumi**

1. Par izsoles dalībnieku var kļūt jebkura fiziskā persona, kas reģistrējusi saimniecisko darbību vai juridiska persona, kurai nav Valsts ieņēmumu dienesta administrēto nodokļu (nodevu) parādu Latvijas Republikā, vai valstī, kurā tas reģistrēts, tajā skaitā, valsts sociālās apdrošināšanas iemaksu parādi, kas kopsummā pārsniedz 150 EUR, kā arī maksājumu (nodokļi, nomas maksājumi utt.) parādu attiecībā pret
Valkas novada pašvaldību.
2. Izsoles dalībniekiem nedrīkst būt pasludināta maksātnespēja, tiem nav uzsākts
likvidācijas process, to saimnieciskā darbība nav apturēta vai pārtraukta, vai nav
uzsākta tiesvedība par darbības izbeigšanu, maksātnespēju vai bankrotu.
3. Izsolē var piedalīties persona, kura līdz 2023.gada 27.aprīļa plkst. 16:00 iesniegusi pieteikumu dalībai izsolē un samaksājusi nodrošinājuma summu. Dokumenti jāiesniedz Beverīnas ielā 3, Valkā, Valkas novadā, 16.kabinetā, vai jānosūta pa pastu ar norādi: Pieteikums dalībai nomas tiesību izsolē uz “Tirdzniecības namiņa pie Zāģezera”, nomu, adrese: Beverīnas iela 3, Valka, Valkas novads, LV-4701. Nosūtot pieteikumu pa pastu jāņem vērā, lai pieteikumi tiktu saņemti Pašvaldībā līdz šajā punktā norādītajam termiņam.
4. Pieteikumā norāda:
	1. fiziska persona – vārdu, uzvārdu, personas kodu, deklarētās dzīvesvietas adresi arī uzrādot saimnieciskās darbības reģistrācijas numuru; juridiska persona – nosaukumu, reģistrācijas numuru un juridisko adresi;
	2. juridiskas personas pretendenta pārstāvja vārdu, uzvārdu un personas kodu;
	3. elektroniskā pasta adresi (ja ir) un telefona numuru;
	4. piedāvāto nomas maksu mēnesī, bez PVN;
	5. Pieteikuma pielikumos jāpievieno sekojoši dokumenti:
	6. dokumenti, kas apliecina reģistrācijas maksas apmaksu;

|  |
| --- |
| * 1. pilnvara pārstāvēt juridisku personu.
 |

1. Pretendents iesniedz pieteikumu slēgtā aploksnē. Uz aploksnes norāda, ka pieteikums tiek iesniegts Tirdzniecības namiņa nomas tiesību izsolei, kā arī izsoles pretendenta vārdu, uzvārdu vai nosaukumu un adresi.
2. Piedāvājuma cenai ir jābūt vismaz “Izsoles sākumcena” plus viens “solis”, piedāvājot augstāko summu, jāņem vērā izsoles soļa kāpuma lielums.
3. Ārvalstīs izsniegti dokumenti tiek pieņemti, ja tie noformēti atbilstoši Latvijai saistošu starptautisku līgumu noteikumiem.
4. Izsoles rīkotājs reģistrē saņemtos pieteikumus to saņemšanas secībā, norāda saņemšanas datumu un laiku, kā arī pretendentu. Pieteikumu glabā slēgtā aploksnē līdz izsoles sākumam.
5. Ziņas par izsoles dalībniekiem nav izpaužamas līdz izsoles sākumam.
6. Izsoles komisija pēc piedāvājumu atvēršanas ir tiesīga pārbaudīt dalībnieku dokumentos sniegtās ziņas un, ja tiek atklāts, ka izsoles dalībnieks ir sniedzis nepatiesas ziņas, to svītro no dalībnieku saraksta un nepieļauj dalību izsolē. Atkārtotas izsoles gadījumā, šīm personām nav atļauts piedalīties.
7. Starp izsoles dalībniekiem aizliegta vienošanās, kas varētu ietekmēt izsoles rezultātus un gaitu. Minētās aizliegtās vienošanās dalībnieks apņemas segt visus izdevumus, kas Pašvaldībai jebkad rastos saistībā ar šādu aizliegtu vienošanos.
8. Komisijai ir tiesības atstādināt pretendentu vai pārtraukt, un atcelt izsoli, ja konstatēti vienošanās fakti.

**III Izsoles gaita**

1. Pretendents drīkst piedalīties rakstiskā izsolē, ja pieteikums iesniegts publikācijā par izsoli norādītajā termiņā.
2. Pieteikumu atvēršanu publikācijā par izsoli norādītajā datumā, laikā un vietā rīko izsoles komisija.
3. Pieteikumu atvēršana ir atklāta, un tos atver iesniegšanas secībā.
4. Ja pieteikumā nav iekļauta šo noteikumu [14.punktā](http://likumi.lv/doc.php?id=212864#p18) minētā informācija vai pieteikumā piedāvātā summa nepārsniedz vienu soli no publicētās nosacītās cenas apmēra, izsoles komisija pieņem lēmumu par pretendenta izslēgšanu no dalības rakstiskā izsolē un izsoles pieteikumu neizskata.
5. Izsoles komisijas priekšsēdētājs pēc pieteikumu atvēršanas nosauc pretendentu, pieteikuma iesniegšanas datumu un laiku, kā arī pretendenta piedāvāto summu un parakstās uz pieteikuma (parakstās arī pārējie komisijas locekļi). Pieteikumu atvēršanu protokolē. Mutiskie piedāvājumi rakstiskā izsolē ir aizliegti.
6. Ja nepieciešams papildu laiks, lai izvērtētu pieteikumu atbilstību publicētajiem nosacījumiem, pēc pieteikumu atvēršanas paziņo laiku un vietu, kad tiks paziņoti rakstiskas izsoles rezultāti. Ja papildu izvērtējums nav nepieciešams, pēc visu pieteikumu atvēršanas paziņo, ka rakstiskā izsole pabeigta, kā arī nosauc visaugstāko izsolē piedāvāto summu un izsoles pretendentu, kas to nosolījis un atzīstams par izsoles uzvarētāju. Rakstiskās izsoles rezultātu paziņošanu protokolē.
7. Ja pēc visu pieteikumu atvēršanas izrādās, ka vairāki pretendenti piedāvājuši vienādu augstāko summu, izsoles komisija veic vienu no šādām darbībām:
	1. turpina izsoli, pieņemot rakstiskus piedāvājumus no pretendentiem vai to pārstāvjiem, kuri piedāvājuši vienādu augstāko summu, ja tie piedalās pieteikumu atvēršanā, un organizē piedāvājumu tūlītēju atvēršanu;
	2. rakstiski lūdz pretendentus, kuri piedāvājuši vienādu augstāko summu, izteikt rakstiski savu piedāvājumu par iespējami augstāko izsoles summu, nosakot piedāvājumu iesniegšanas un atvēršanas datumu, laiku, vietu un kārtību.
8. Ja neviens no pretendentiem, kuri piedāvājuši vienādu augstāko summu neiesniedz jaunu piedāvājumu par augstāku summu, iznomātājs pieteikumu iesniegšanas secībā rakstiski piedāvā minētajiem pretendentiem slēgt pirkuma līgumu atbilstoši to nosolītajai summai.
9. Ja publikācijā par izsoli norādītajā pieteikumu iesniegšanas termiņā neviens pretendents nav pieteicies, iznomātājs var pazemināt nosacīto cenu un rīkot atkārtotu izsoli.

**IV Izsoles protokola un rezultātu apstiprināšana**

1. Komisija apstiprina izsoles protokolu 7 dienu laikā pēc izsoles.
2. Izsoles rezultātus apstiprina ar Pašvaldības domes sēdes lēmumu.

**V Līguma noslēgšana**

1. Izsoles uzvarētājam ir pienākums noslēgt Zemes nomas līgumu 15 (piecpadsmit) dienu laikā no pašvaldības lēmuma par izsoles rezultātu apstiprināšanu pieņemšanas dienas.
2. Ja izsoles uzvarētājs noteiktajā termiņā nav noslēdzis Zemes nomas līgumu, viņš zaudē tiesības uz nomu.
3. Nomas līgums tiek slēgts atbilstoši šo noteikumu (2.pielikums) pievienotajam līguma projektam. Puses ir tiesīgas līguma slēgšanas laikā vienoties par nebūtiskiem līguma redakcijas grozījumiem.
4. Nomniekam Valkas novada pašvaldībā pirms darbības uzsākšanas ir jāsaņem ielu tirdzniecības atļauja darbībai ielu tirdzniecības vietā.
5. Šo noteikumu 37.punktā minētā pienākuma nepildīšana ir pamats līguma pārtraukšanai.

**VI Nenotikusi izsole**

39. Izsoles komisija pieņem lēmumu par izsoles atzīšanu par nenotikušu:

39.1. ja uz izsoli nav reģistrēts vai uz izsoli nav ieradies neviens izsoles dalībnieks;

39.2. ja izsole bijusi izziņota, pārkāpjot šos noteikumus;

39.3. ja tiek noskaidrots, ka nepamatoti noraidīta kāda dalībnieka piedalīšanās izsolē vai nepareizi noraidīts kāds pārsolījums;

39.4. ja tiek konstatēts, ka bijusi noruna kādu atturēt no piedalīšanās solīšanā;

39.5. ja neviens izsoles dalībnieks nav pārsolījis izsoles sākumcenu;

39.6. ja izsolē starp dalībniekiem konstatēta vienošanās, kas iespaidojusi izsoles rezultātus;

* 1. ja nomas maksu nosolījusi persona, kurai nav bijušas tiesības piedalīties.

**VII Nobeiguma noteikumi**

1. Izsoles dalībniekiem ir tiesības iesniegt sūdzību Pašvaldībai par Komisijas darbībām līdz izsoles rezultātu apstiprināšanas dienai. Ja Komisijas lēmums tiek pārsūdzēts, attiecīgi pagarinās izsoles noteikumos noteiktie termiņi.
2. Par šajos noteikumos nereglamentētiem jautājumiem lēmumus pieņem Komisija, par tiem izdarot attiecīgu ierakstu izsoles protokolā.

Pielikumā:

1. Pieteikums dalībai izsolē;
2. Nomas līguma projekts.

Valkas novada pašvaldības domes priekšsēdētājs V.A.Krauklis

Pielikums 1

**PIETEIKUMS NOMAS TIESĪBU IZSOLEI**

No \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
 (Juridiskās personas nosaukums, juridiskā adrese, reģ.Nr., tālruņa numurs, e-pasts)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

Tās\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (pārstāvja amats, izsoles dalībnieka vārds, uzvārds, personas kods)

**Vēlos piedalīties nomas tiesību izsolē uz nomas tiesību objektu: “Tirdzniecības namiņš pie Zāģezera”, kas atrodas valkas novada valkas pilsētas teritorijā uz zemes vienības ar kadastra apzīmējumu 9401 007 0312.**

Piedāvātā nomas maksa mēnesī (bez PVN)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
 (summa ar cipariem un vārdiem)

**Piedāvājumu atvēršanas sēde notiks 2023.gada 28.aprīlī plkst.11.00, Valkas novads, Valka, Beverīnas iela3, 2.stāva zāle.**

**APLIECINU, KA ESMU IEPAZINIES AR IZSOLES NOTEIKUMIEM UN MAN IR ZINĀMS, KA PAPILDUS NOMAS MAKSAI**

**ir maksājama maksa par elektrības patēriņu, atbilstoši skaitītāja rādījumiem, kā arī pašvaldības nodeva par ielu tirdzniecību, kas tiks aprēķināta atsevišķi izsniedzot tirdzniecības atļauju, atkarībā no ielu tirdzniecības veida.**

**APLIECINU**, ka nav parādsaistību pret Valkas novada pašvaldību un valsti, t.sk. nekustamā īpašuma nodokļa maksājuma un pievienotās vērtības nodokļa parāda, kas pārsniedz 150 euro (uz nomas tiesības izsoles dienu), izņemot gadījumus, ja pretendents ar attiecīgā nodokļa administrētāju (Valsts ieņēmumu dienestu vai pašvaldības nodokļu administrāciju) ir noslēdzis labprātīgu vienošanos par uzkrāto nodokļu saistību atmaksu un ievēro šo noslēgto vienošanos, un kura nav vienpusēji atkāpusies no jebkāda līguma, vai līgums izbeigts pretendenta vainas dēļ ar Liepājas valstspilsētas pašvaldību pēdējo trīs gadu laikā, kura neatrodas maksātnespējas vai tiesiskās aizsardzības procesā vai, kurai pasludināta bankrota procedūra;

**APLIECINU**, ka man pašai/pašam, tās valdes vai padomes loceklim, patiesā labuma guvējam, pārstāvēttiesīgajai personai vai prokūristam, vai personai, kura ir pilnvarota pārstāvēt personu darbībās, kas saistītas ar filiāli, vai personālsabiedrības biedram, tā valdes vai padomes loceklim, patiesā labuma guvējam, nav noteiktas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts sankcijas.

Ar izsoles noteikumiem esmu iepazinies

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_

Juridiskās personas nosaukums un tās pārstāvja Paraksts

amats, vārds, uzvārds

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_

Pilnvarotās personas vārds, uzvārds, Paraksts

pilnvaras Nr., izdošanas datums

DATUMS: 2023.gada \_\_\_\_\_\_\_\_\_\_\_\_\_\_\_\_\_\_

Pielikums 2

**NOMAS LĪGUMS**

Valkā, 2023.gada \_\_\_.\_\_\_\_\_\_\_\_\_\_\_

**Valkas novada pašvaldība,** reģistrācijas Nr.90009114839, turpmāk tekstā saukts - Iznomātājs,tās priekšsēdētāja Venta Armanda Kraukļa personā, kurš rīkojas uz Valkas novada domes 2009.gada 30.jūlija saistošo noteikumu Nr.1 „Valkas novada pašvaldības nolikums” pamata,

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_turpmāk tekstā saukts - Nomnieks

saskaņā ar Valkas novada pašvaldības domes 2023.gada \_\_\_\_\_\_\_\_\_\_sēdes lēmumu Nr.\_\_\_ “Par nomas tiesību izsoles rezultātu apstiprināšanu”, noslēdz šo Līgumu par Tirdzniecības namiņa nomu, turpmāk tekstā – Līgums:

1. **LĪGUMA PRIEKŠMETS**

1.1. Iznomātājs nodod nomā Nomniekam Tirdzniecības namiņu Valkas pilsētas teritorijā pie Zāģezera ar tam pieguļošo zemes vienības ar kadastra apzīmējumu 9401 007 0312 daļu, 9m2 platībā., turpmāk tekstā – “Nomas objekts”.

1.2. Nomas objekta izvietojuma plāns ir šī Līguma neatņemama sastāvdaļa (pielikums Nr.1). Nomas objekts dabā ir ierādīts un zināms.

1.3. Iznomāšanas mērķis **– ielu tirdzniecības pakalpojumu sniegšana**.

1.4. Iznomātājs neuzņemas atbildību par jebkāda veida bojājumiem vai zaudējumiem, kas Nomniekam var rasties no Nomas objekta uz šo brīdi nezināmajām īpašībām, defektiem vai priekšmetiem, kuri atrodas Nomas objektā.

**2. LĪGUMA TERMIŅŠ**

**2.1. Līgums stājas spēkā \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_un ir spēkā līdz 2023.gada 15.septembrim.**

**2.2.**

**3. MAKSĀJUMI UN NORĒĶINU KĀRTĪBA**

3.1. Nomnieks maksā:

3.1.1. nosolīto nomas maksu par Nomas objektu nomu \_\_\_ mēnesī.

3.1.2. Papildus noteiktajai nomas maksai tiek aprēķināts valstī noteiktais pievienotās vērtības nodoklis.

* 1. **Papildus nomas maksai ir maksājama pašvaldības nodeva par ielu tirdzniecību, kas tiks aprēķināta atsevišķi izsniedzot tirdzniecības atļauju, atkarībā no ielu tirdzniecības veida.**
	2. Ja **Nomnieks**, kārtējā mēneša laikā, no **Iznomātāja** nav saņēmis rēķinu, **Nomnieka** ir pienākums vērsties Valkas novada pašvaldības Grāmatvedības un finanšu nodaļā (Semināra ielā 29, Valka, Valkas novads), lai saņemtu kārtējā mēneša nomas maksas rēķinu.
	3. **Nomniekam** ir pienākums veikt Nomas maksas maksājumus. Ja **Nomnieks** nav saņēmis **iznomātāja** nosūtīto rēķinu, tas nevar būt par pamatu Nomas maksas nemaksāšanai vai maksājumu kavēšanai.
	4. Ja **Nomnieks** kavē Nomas maksas maksājumus, **Nomnieks** maksā līgumsodu 0.5 % apmērā no kavētās maksājuma summas par katru nokavējuma dienu.
	5. Papildus Nomas maksai Nomnieksmaksā **Iznomātājam maksu** par elektroenerģijas patēriņu atbilstoši skaitītāja rādītājiem.
1. **IZNOMĀTĀJA PIENĀKUMI UN TIESĪBAS**
	1. **Iznomātājs** apņemas:
		1. Nodot **Nomniekam** nomas objektu;
		2. Nepasliktināt **Nomniekam** Nomas objekta lietošanas tiesības;
		3. Atlīdzināt **Nomniekam** radušos zaudējumus, ja pārkāpti Līguma 4.1.2. punkta nosacījumi.
	2. **Iznomātājam** ir tiesības:
		1. Veikt kontroli par to, vai Nomas objekts tiek izmantots atbilstoši Līguma noteikumiem, šajā nolūkā, **iepriekš nebrīdinot Nomnieku**, nomas objektu apsekot dabā;
		2. Prasīt **Nomniekam** nekavējoties novērst visus Līguma noteikumu pārkāpumus, kas radušies **Nomnieka** darbības vai bezdarbības dēļ, un prasīt atlīdzināt ar pārkāpumiem radītos zaudējumus.
2. **ATĻAUJAS ŅĒMĒJA PIENĀKUMI UN TIESĪBAS**
	1. **Nomnieks** apņemas:
		1. Ievērot Nomas objekta lietošanas tiesību aprobežojumus, arī ja tie nav ierakstīti zemesgrāmatā;
		2. Nepiesārņot Nomas objektu un tai pieguļošo teritoriju ar sadzīves vai cita veida atkritumiem;
		3. Samaksāt noteiktajos termiņos Nomas maksu;
		4. Ar savu darbību neaizskart citu zemes īpašnieku, tiesisko valdītāju un citu personu likumīgās intereses;
		5. Atlīdzināt kaitējumu, kas **Nomnieka** vainas dēļ nodarīts citiem zemes īpašniekiem/ tiesiskajiem valdītājiem;
		6. Nodrošināt Nomas objekta un tai pieguļošās teritorijas uzturēšanu kārtībā, veicot šo teritoriju attīrīšanu no atkritumiem, nodrošinot teritoriju uzkopšanu.
		7. Nomas objekta lietošanas laikā ievērot Valkas novada pašvaldībā spēkā esošos teritorijas uzturēšanas noteikumus.
		8. Līguma darbības laikā ievērot Ministru kabineta 2010. gada 12. maija noteikumus Nr.440 “Noteikumi par tirdzniecības veidiem, kas saskaņojami ar pašvaldību, un tirdzniecības organizēšanas kārtību”, t.sk.:
			1. Nodrošina, lai Nomas objektā vai **Nomnieka** juridiskajā adresē atrodas dokumenti vai to kopijas atbilstoši saimniecisko darbību reglamentējošo normatīvo aktu prasībām;
			2. Nodrošina, lai Tirdzniecības vietā, patērētājiem redzamā un skaidri salasāmā veidā, ir izvietota šāda informācija par **Nomnieku**: uzņēmuma nosaukums (firma), nodokļu maksātāja reģistrācijas kods un tās personas vārds un uzvārds, kura ir atbildīga par tirdzniecību attiecīgajā tirdzniecības vietā.
	2. **Nomnieks** nav tiesīgs:
		1. Nomas objektu nodot citai personai;
		2. Nomas objektā veikt būvniecību;
		3. Bojāt Nomas objekta un pieguļošās teritorijas segumu, kā arī **Iznomātāja** īpašumā esošo kustamo un nekustamo mantu.
		4. Aizsegt vai kā citādi liegt piekļuvi pazemes vai virszemes komunikācijām, kā arī jebkādā veidā bloķēt lietusūdens kanalizācijas darbību.
3. **ĪPAŠIE NOMAS OBJEKTA UZTURĒŠANAS NOSACĪJUMI**
	1. Nomas objekta uzturēšanai **Nomniekam** tiek izvirzīti sekojoši papildus nosacījumi:
		1. Nomas objektā ir jānodrošina sadzīves atkritumu urnu vai tvertņu esamība un regulāra to iztukšošana (nepieļaujot to pārpildīšanos un atkritumu izmešanu Tirdzniecības vietā un tai pieguļošā teritorijā)
4. **LĪGUMA GROZĪŠANA UN STRĪDU IZSKATĪŠANAS KĀRTĪBA**
	1. Līgumā neparedzētas attiecības starp Pusēm tiek regulētas, pamatojoties uz Latvijas Republikas normatīvajiem aktiem.
	2. Līgumu var grozīt pēc abu līgumslēdzēju savstarpējas vienošanās. Grozījumi stājas spēkā tikai tad, ja tie noformēti rakstveidā un abpusēji parakstīti, izņemot 2.3. punktā minētos gadījums. Nekādas mutiskas vienošanās un sarunas netiks uzskatītas par šī Līguma noteikumiem.
	3. Domstarpības Līguma darbības laikā tiek risinātas sarunu ceļā. Ja vienošanās netiek panākta, tad strīds risināms tiesā Latvijas Republikas tiesību aktos noteiktajā kārtībā.
5. **LĪGUMA IZBEIGŠANAS UN LĪGUMSODU UZSKAITES KĀRTĪBA**
	1. **Iznomātājs** ir tiesīgs vienpusējā kārtā izbeigt Līgumu pirms termiņa, ja:
		1. **Nomnieks** ir nokavējis nomas maksas maksājumu termiņu vairāk par 2 (divām) nedēļām pēc kārtas;
		2. **Nomneks** ir pārkāpis Līguma 3. un 5. nodaļā noteiktos pienākumus un viena mēneša laikā pēc rakstiska brīdinājuma saņemšanas nav novērsis pieļautos pārkāpumus;
		3. **Nomnieks** likumā noteiktā kārtībā pasludināts par maksātnespējīgu vai bankrotējušu, vai ir apturēta **Nomnieka** saimnieciskā darbība, vai ir uzsākta tās izbeigšana citu iemeslu dēļ.
	2. **Nomnieks** ir tiesīgs izbeigt Līgumu, atbilstoši Līguma 2.2. punktā noteiktai kārtībai.
	3. Pēc Līguma izbeigšanās **Nomniekam,** ir pienākums 14 (četrpadsmit) dienu laikā no Līguma izbeigšanas dienas izvākt Nomas objektā uzstādītos labiekārtojuma elementus. Pēc attiecīgo darbu veikšanas, **Nomnieks** paziņo par to **Iznomātāja** pārstāvim – Valkas novada pašvaldības izpilddirektoram, un vienojas par kopīgu Nomas objekta apsekojumu, kopīgi ar **Iznomātāja** pārstāvi sagatavojot un parakstot Nomas objekta Pieņemšanas - nodošanas aktu.
	4. Gadījumā, ja **Nomnieks** pārsniedz Līguma 8.3. punktā noteiktos termiņus, **Iznomātāja** pārstāvis 15. (piecpadsmitajā) dienā no Līguma izbeigšanas dienas veic Nomas objekta apsekojumu un sagatavo apsekošanas aktu. Pamatojoties uz sagatavoto aktu, **Nomniekam** ar 15. (piecpadsmito) dienu no Līguma izbeigšanas dienas tiek iekasēta soda nauda 10 % apmērā no Līguma 3.1. punktā noteiktās maksas par katru nokavējuma dienu.
	5. Ja **Iznomātājam** pēc Līguma pārtraukšanas vai izbeigšanās jāveic Nomas objekta sakopšanas darbi par saviem līdzekļiem, tad Nomnieka ir pienākums atmaksāt **Iznomātājam** sakārtošanas darbu izmaksas.
6. **NOBEIGUMA NOTEIKUMI**
	1. Nedēļas laikā pusēm jāpaziņo otrai pusei par savu rekvizītu, juridiskā statusa, nosaukuma, adreses, bankas konta maiņu.
	2. Puses nav atbildīgas par līgumsaistību neizpildi un neizpildes dēļ radītajiem zaudējumiem, ja tas noticis nepārvaramas varas apstākļu dēļ (piemēram, dabas stihija, ugunsgrēks, militāras akcijas). Minēto apstākļu esību apliecina kompetentā institūcija. Par līgumsaistību izpildes neiespējamību minēto apstākļu dēļ viena Puse rakstveidā informē otru 15 (piecpadsmit) dienu laikā pēc šo apstākļu iestāšanās un, ja nepieciešams, vienojas par turpmāku Līguma izpildes kartību vai izbeigšanu.
	3. Līgums sagatavots un parakstīts 3 (trīs) oriģināleksemplāros ar vienādu juridisku spēku. Divi eksemplāri **Iznomātājam**, viens – **Nomniekam**.

**12. PUŠU JURIDISKĀS ADRESES UN REKVIZĪTI**

|  |  |
| --- | --- |
| **Iznomātājs** | **Nomnieks** |
| **Valkas novada pašvaldība**Reģ. Nr. 90009114839Semināra iela 9, Valka, Valkas novads, LV-4701Konta Nr.: LV16UNLA0050014283134A/S SEB bankaKods: UNLALV2XPriekšsēdētājs V.A.Krauklis | **\_\_\_\_\_\_\_\_\_\_\_\_\_\_\_\_**,Reģ.Nr. \_\_\_\_\_\_\_\_\_\_\_\_\_\_\_\_Adrese \_\_\_\_\_\_\_\_\_\_\_\_\_\_\_Konta Nr.: \_\_\_\_\_\_\_\_\_\_\_\_\_\_\_\_\_\_-BankaKods: \_\_\_\_\_\_\_\_\_\_ |